 НӘРСӘ СОҢ УЛ?
Бәхет дибез, нәрсә соң ул бәхет?

Аллаһ биргән бәхет – саулыктыр.

Иртән күзең ачсаң, йөри алсаң,
Әйтеп бетергесез шатлыктыр...

Әниемнең сау булуы – бәхет.

Әти сөенеп кайтса эшеннән.

Тагын ни кирәк соң бу балага?

Көлеп торса кояш өемдә.

Әти-әни ике канатым сез,

Энеләрем минем терәгем.

Тоя алам гаилә җылысын мин

Бу да Аллаһ биргән бүләгем!

Әти-әни мине озак көткән, 
Туганмын мин ямьле язларда.

Бәхет бит ул кирәгеңне тою

Һәм дә яшәү тигез гаиләдә.

Ата-ана дигән олы бәхетне дә

Биргәнмен мин сезгә – гаиләмә!

